als_Latn dik_Latn sag_Latn
Jennifer Lopez vesh përparësen, gatuan shëndetshëm për fëmijët e saj
Jennifer Lopez është jo vetëm një këngëtare e suksesshme, por edhe një nënë e përkushtuar. Pa marrë parasysh se sa angazhime ka gjatë ditës, ajo është e gatshme për të dhënë gjithçka kur vjen puna te fëmijët. Aktualisht J.Lo është duke dhënë koncerte, po xhiron filmin “Shades of Blue” dhe merret me rritjen e dy fëmijëve të saj.
Lopez pak ditë më parë prezantoi linjën e saj të këpucëve në bashkëpunim me Giuseppe Zanotti në Beverly Hills, por në një intervistë për E! këngëtarja është shprehur se ka pasur një moment në jetën e saj kur i është dashur të kuptojë realisht se duhej të kalonte më shumë kohë me fëmijët e saj.
“Sapo kisha ardhur nga një event dhe po bëhesha gati të shkoja në një tjetër. I gjeta fëmijët e mi duke ngrënë hotdog. Aty vendosa të ndërrohesha sërish, shkova drejt kuzhinës, vendosa përparësen dhe u thashë atyre se do të përgatisja kofsha pule. Por le të bëhemi serioz. Që unë punoj nuk do të thotë se fëmijët e mi do të hanë ushqime jo të shëndetshme. Kjo ide më çmend, ndaj përpiqem që të bëj më të mirën e mundshme dhe t’u kushtoj padyshim vëmendjen maksimale fëmijëve të mi”,- është shprehur këngëtarja.
Padyshim që familja është parësore për këngëtaren e njohur. Megjithatë, ajo vazhdon të bëjë hapa të suksesshëm edhe në karrierë./Blitz.al/
als_Latn als_Latn als_Latn als_Latn als_Latn